संक्षेप करने के लिए दस्तावेज़: तेलंगाना के विरोध में जगन रेड्डी ने सांसद पद से इस्तीफ़ा  दे दिया है

जगन इस समय भ्रष्टाचार के आरोपों के तहत जेल में है. पीटीआई के मुताबिक उन्होंने जेल अधिकारियो से अपना इस्तीफ़ा लोकसभा स्पीकर को फैक्स के ज़रिए भेज दिया है.

इसके साथ ही जगन की माँ और पार्टी की मानद अध्यक्ष विजयलक्ष्मी ने भी पुलिवेन्दुला विधानसभा सीट से इस्तीफ़ा दे दिया है.

पार्टी तेलंगाना के विरोध कर रही है, और इसके सांसद एम राजमोहन रेड्डी समेत 16 विधायक पहले ही इस्तीफ़ा दे चुके हैं. इस कदम के बाद तेलंगाना क्षेत्र में पार्टी के ज़्यादातर नेता और कार्यकर्ता नाराज़ हैं.

कैसे बनी वाईएसआर कांग्रेस

पिछले लगभग साढ़े तीन वर्ष से आंध्र प्रदेश की पूरी राजनीति केवल एक व्यक्ति के इर्द-गिर्द घूम रही है और वो हैं वाईएस जगमोहन रेड्डी. जब से मुख्यमंत्री वाई एस राजशेखर रेड्डी का सितम्बर 2009 में एक हवाई दुर्घटना में निधन हुआ, जगन सबके ध्यान का केंद्र बने हुए हैं.

पिता की जगह खुद मुख्यमंत्री बनने का दावा करने से लेकर अब तक जगमोहन रेड्डी ने काफी लंबा राजनीतिक सफर तय किया है जिसमें वो न केवल पूरी तरह से कांग्रेस के विरोधी बन गए बल्कि उन्होंने खुद अपनी अलग पार्टी वाईएसआर कांग्रेस भी बना ली .

उसके टिकट पर वो खुद लोक सभा के लिए चुने गए और उन्होंने बहुत ही कम समय में वाईएसआर कांग्रेस को कांग्रेस की मुख्य विरोधी पार्टी बना दिया है.

दूसरी और उनकी बगावत ने कांग्रेस को आंध्र प्रदेश के सुरक्षित किले में काफी कमजोर कर दिया है और कांग्रेस लगातार राज्य पर अपनी पकड़ खोती जा रही है.

कांग्रेस से दूरी के साथ साथ खुद जगनमोहन रेड्डी के लिए काफी कानूनी समस्याएँ भी खड़ी हो गई हैं.

राजनीतिक सफर

चालीस वर्षीय जगन की राजनीतिक महत्वाकांक्षा पहली बार 2004 के आखिर में दिखी, जब उन्होंने कड़प्पा से सांसद बनने की इच्छा जताई, लेकिन कांग्रेस हाई कमान ने उन्हें घास नहीं डाली.

अपना सपना पूरा करने के लिए उन्हें 2009 तक का इंतजार करना पड़ा. जब उन्होंने कड़प्पा लोकसभा सीट जीतकर राजनीति में कदम रखा.

लेकिन उसी साल सितंबर में उनके पिता वाईएस राजशेखर रेड्डी की हेलिकॉप्टर दुर्घटना में मौत ने जगन मोहन के लिए सब कुछ बदल कर रख दिया.

जगन मोहन रेड्डी अपने पिता के बाद आंध्र प्रदेश का मुख्यमंत्री बनना चाहते थे, लेकिन ज्यादातर विधायकों की रजामांदी के बावजूद कांग्रेस हाई कमान उन्हें यह पद देने के...\nसंक्षेप उसी भाषा में जिसमें दस्तावेज़ है:
वाईएसआर कांग्रेस के अध्यक्ष वाईएस जगमोहन रेड्डी ने आंध्र प्रदेश को अलग कर तेलंगाना राज्य बनाने के कॉंग्रेस के निर्णय के बाद सांसद पद से इस्तीफ़ा दे दिया है. वह रायलसीमा क्षेत्र के कडप्पा जिले से सांसद हैं.